laion/Wikipedia-Exotic huggingface dataset:
ব্রুস বোল্টন

ব্রুস আলফ্রেড বোল্টন (ইংরেজি: Bruce Bolton; জন্ম: ৩১ মে, ১৯৩৫) ক্যান্টারবারির ক্রাইস্টচার্চ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি ও ওয়েলিংটন দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন ব্রুস বোল্টন। ১৯৫৫-৫৬ মৌসুম থেকে ১৯৭০-৭১ মৌসুম পর্যন্ত ব্রুস বোল্টনের প্রথম-শ্রেণীর খেলোয়াড়ী জীবন চলমান ছিল। ব্রুস বোল্টন ডানহাতি উদ্বোধনী ব্যাটসম্যান হিসেবে খেলতেন। এছাড়াও, কার্যকরী লেগ-স্পিন বোলার ছিলেন। প্রায় ১০ বছর নিউজিল্যান্ডের ঘরোয়া ক্রিকেট আসরে ক্যান্টারবারির পক্ষে খেলেন। এক বছর বিরতি নেয়ার পর ওয়েলিংটনের পক্ষে আরও পাঁচ মৌসুম খেলেন তিনি। ১৯৫৮ সাল পর্যন্ত প্রথম-শ্রেণীর ক্রিকেটে ব্রুস বোল্টনের আশানুরূপ ব্যাটিং রেকর্ড ছিল না। তবে, ১৯৫৮-৫৯ মৌসুমে ক্যান্টারবারির পক্ষে প্লাঙ্কেট শীল্ডের প্রথম দুই খেলায় তিনি ৭৯, ২৮, ৭৪ ও ৪৯ রান সংগ্রহ করেন। তন্মধ্যে, তিনবার ক্যান্টারবারির সর্বোচ্চ রান সংগ্রাহক হন। ১৯৫৯-৬০ মৌসুমে নিজস্ব একমাত্র প্রথম-শ্রেণীর শতরানের সন্ধান পান। নর্দার্ন ডিস্ট্রিক্টসের বিপক্ষে ১৩৮ রান তুলেন তিনি। উদ্বোধনী জুটিতে ভবিষ্যতের নিউজিল্যান্ডীয় টেস্ট অধিনায়ক গ্রাহাম ডাউলিংয়ের সাথে ২১৪ রানের জুটি গড়েন। দুই মৌসুম বাদে ব্যক্তিগত সেরা বোলিং পরিসংখ্যান দাঁড় করান। ১৯৬১-৬২ মৌসুমে সেন্ট্রাল ডিস্ট্রিক্টসের বিপক্ষে ৭/২৩ লাভ করেন তিনি। তবে, সবগুলো খেলায় অংশ নিয়ে সবমিলিয়ে ঐ মৌসুমে তিনি কেবলমাত্র আট উইকেট পেয়েছিলেন। ওয়েলিংটনের পক্ষে শেষের দিকের খেলোয়াড়ী জীবনে নিচেরসারিতে ব্যাটিংয়ে নামতেন। তন্মধ্যে, ১৯৬৯-৭০ মৌসুমে দলের অধিনায়কের দায়িত্বে ছিলেন। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ব্রুস বোল্টন। সবগুলো টেস্টই ইংল্যান্ডের বিপক্ষে খেলেছিলেন তিনি। ২৭ ফেব্রুয়ারি, ১৯৫৯ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৪ মার্চ, ১৯৫৯ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি। ১৯৫৮-৫৯ মৌসুমের শেষদিকে সফররত ইংরেজ দলের বিপক্ষে দুই টেস্ট খেলার জন্যে তাকে আমন্ত্রণ জানানো হয়। প্রথম খেলায় নিউজিল্যান্ড দল ইনিংস ব্যবধানে পরাভূত হয়। তবে, বোল্টন ভালো খেলেছিলেন। প্রথম ইনিংসে ৩৩ রান তুলেন। এ পর্যায়ে ষষ্ঠ ব্যাটসম্যান হিসেবে বিদেয় নেয়ার পূর্বে তিন ঘণ্টার অধিক সময় ক্রিজে অবস্থান করেন। দ্বিতীয় ইনিংসে তিনি ২৬ রান সংগ্রহ করেন। দ্বিতীয় টেস্টে তিনি শূন্য রানে রান আউটের শিকার হন। তবে, দুই দিন পর থেকে বৃষ্টির কারণে খেলাটি পরিত্যক্ত হয়ে যায়। অংশগ্রহণকৃত দুই টেস্টের কোনটিতেই তাকে বোলিংয়ের আমন্ত্রণ জানানো হয়নি। "Otago v Canterbury 1958-59"। CricketArchive। সংগ্রহের তারিখ ১৫ মে ২০১৭।  "Canterbury v Wellington 1958-59"। CricketArchive। সংগ্রহের তারিখ ১৫ মে ২০১৭।  "Canterbury v Northern Districts 1959-60"। CricketArchive। সংগ্রহের তারিখ ১৫ মে ২০১৭।  "Central Districts v Canterbury 1961-62"। CricketArchive। সংগ্রহের তারিখ ১৫ মে ২০১৭।  Wisden 1960, pp. 847–51. বিল প্লেল এডি ম্যাকলিওড নিউজিল্যান্ডীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে ব্রুস বোল্টন (ইংরেজি) ক্রিকেটআর্কাইভে ব্রুস বোল্টন (সদস্যতা প্রয়োজনীয়) (ইংরেজি)
এমরান আলী সরকার

এমরান আলী সরকার (মৃত্যু: ১২ ডিসেম্বর ২০০৭) বাংলাদেশের রাজশাহী জেলার রাজনীতিবিদ যিনি তৎকালীন রাজশাহী-১১ আসনের সংসদ সদস্য ও ত্রাণ ও পুনর্বাসন মন্ত্রী ছিলেন। এমরান আলী সরকার রাজশাহীর রামচন্দ্রপুরে জন্মগ্রহণ করেন। তার স্ত্রী আমেনা বেগম ২ অক্টোবর ২০১৮ সালে মৃত্যুবরণ করেন। এমরান আলী সরকার ন্যাপ-ভাসানী থেকে বাংলাদেশ জাতীয়তাবাদী দলে যোগ দিয়ে বিএনপির জাতীয় স্থায়ী কমিটির সদস্য হয়ে ছিলেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১১ আসন থেকে সংসদ সদস্য নির্বাচিত হন। তিনি জিয়াউর রহমানের মন্ত্রিসভায় ও আবদুস সাত্তারের মন্ত্রিসভায় ত্রাণ ও পুনর্বাসন মন্ত্রী হিসেবে দায়িত্ব পালন করেন। তিনি রাজশাহী পৌরসভার চেয়ারম্যান ছিলেন। এমরান আলী সরকার ১২ ডিসেম্বর ২০০৭ মৃত্যুবরণ করেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "রাজশাহীতে সাবেক মন্ত্রী এমরান আলী সরকারের স্ত্রীর ইন্তিকাল"। দৈনিক সংগ্রাম। ২ অক্টোবর ২০১৮। সংগ্রহের তারিখ ১১ সেপ্টেম্বর ২০২০। [স্থায়ীভাবে অকার্যকর সংযোগ] মাহফুজ উল্লাহ। প্রেসিডেন্ট জিয়া: রাজনৈতিক জীবনী।  খালেদা হাবিব। বাংলাদেশঃ নির্বাচন, জাতীয় সংসদ ও মন্ত্রিসভা ১৯৭০-৯১।  "এমরান আলী সরকারের মৃত্যু বার্ষিকী আজ"। দৈনিক ইনকিলাব। ১২ ডিসেম্বর ২০১৬। ১১ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০২০।
শঙ্খিনী

শঙ্খিনী বা ভোতালেজ কেউটে বা ডোরা কাল কেউটে বা ডোরা শঙ্খিনী বা শাঁখামুটি বা কোয়ালি (ইংরেজি: Banded Krait) বৈজ্ঞানিক নাম: Bungarus fasciatus) হচ্ছে এলাপিডি পরিবারভুক্ত এক প্রকার বিষধর সাপ। এটি Bungarus গণের আওতাভুক্ত। এই সাপের বিস্তৃতি দেখা যায় ভারতীয় উপমহাদেশ ও দক্ষিণ পূর্ব এশিয়ায়। এটি কেউটে সাপের ভেতরে সবচেয়ে দীর্ঘ এবং এটির সর্বোচ্চ দৈর্ঘ্য হতে পারে ২.১ মি (৬ ফু ১১ ইঞ্চি)। শঙ্খিনীদের সহজেই চিহ্নিত করা যায় তাদের সুপরিচিত কালোর মধ্যে হলুদ ডোরা দিয়ে। তবে হলুদের মধ্যে মাথা হতে লেজ পর্যন্ত সোজা কালো ডোরাও দেখে গেছে যদিও তা বিরল খুব। শঙ্খিনী/ডোরা কাল কেউটে সাপের দৈর্ঘ্য ১৫০ সেমি, সর্বোচ্চ দৈর্ঘ্য ২২৫ সেমি পর্যন্ত উল্লেখ করা হয়েছে। সাপটি বেশ বড় হলেও সাপটির লেজের অংশটি ছোট ও ভোতা। সদ্য প্রস্ফুটিত অবস্থায় এদের দৈর্ঘ্য ২০ থেকে ৪০ সেমি উল্লেখ করা হয়েছে। এই সাপটি সাধারনত মানুষ দেখলে পালানোর চেষ্টা করে। মাথা ঝোপ বা মাটির মধ্যে লুকিয়ে রাখে। তখন ভোতা লেজটিকে অনেকে মাথা ভেবে ভুল করে। শান্ত ও লাজুক স্বভাবের। সাধারণত মানুষ এড়িয়ে চলে। এমনকি বিরক্ত করলে শরীর পেঁচিয়ে মাথা শরীরের নিচে লুকিয়ে রাখে। বলা যায় মানুষের জন্য হুমকিস্বরুপ নয় মোটেও। তবে শিকারে বেশ দ্রুত। অন্য সাপ খায় বিশেষ করে চন্দ্রবোড়ার মত বিষাক্ত সাপগুলিও। কাল কেউটে সাপ সমতল ভূমির উন্মুক্ত স্থানে বাস করে। তবে পাহাড়ি জলস্রোতেও এদের দেখা যায়। এরা ধীর গতিসম্পন্ন এবং তীব্র বিষ ধারণ করে। স্ত্রী সাপ এপ্রিল মাসের মাঝামাঝি সময়ে ৪ থেকে ১৪টি ডিম দেয় এবং ডিমের পরিস্ফুটনকাল পর্যন্ত অপেক্ষা করে। ডিমের পরিস্ফুটনের জন্য ৬১ দিন সময় লাগে। বাংলাদেশ উদ্ভিদ ও প্রাণী জ্ঞানকোষে ডোরা কাল কেউটে সাপকে বাংলাদেশের আবাসিক সাপ হিসেবে ধরা হয়েছে। এ প্রজাতির সাপ বাংলাদেশের পার্বত্য চট্টগ্রাম এলাকায় ব্যাপক বিস্তৃত। এরা ভারত, নেপাল, ভুটান, মায়ানমার, চীন, থাইল্যান্ড, সিঙ্গাপুর, কম্বোডিয়া, লাওস, ম্যাকাও, ভিয়েতনাম, মালয়েশিয়া, ইন্দোনেশিয়া এবং ব্রুনেই অংশে পাওয়া যায়। আইইউসিএন এটিকে বাংলাদেশে বিপন্ন এবং বিশ্বে বিপদমুক্ত বলে বিবেচনা করে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত। "Clinical Toxinology-Bungarus fasciatus"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ মে ২০১৫।  Smith, Malcolm A. Fauna of British India...Vol III - Serpentes, pages 411 to 413 জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৬৭। বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫০৭ উইকিমিডিয়া কমন্সে শঙ্খিনী সংক্রান্ত মিডিয়া রয়েছে। Integrated Taxonomic Information System - Bungarus fasciatus
ছোনগাছা ইউনিয়ন

ছোনগাছা ইউনিয়ন বাংলাদেশের সিরাজগঞ্জ জেলার অন্তর্গত সিরাজগঞ্জ সদর উপজেলার একটি ইউনিয়ন। ১৮৯৯ সালে ছোনগাছা একটি পঞ্চায়েত হিসেবে প্রতিষ্ঠিত হয়। এরপর ১৯১৯ সালে এটি ইনিয়ন পঞ্চায়েতে পরিণত হয়। স্বাধীনতার পর, ১৯৭২ সালে এটি ইউনিয়ন পরিষদ হিসেবে স্বীকৃতি পায়। ছোনগাছা ইউনিয়ন পরিষদ সিরাজগঞ্জ সদর উপজেলার ৬নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। এছাড়াও পরিষদের কার্যক্রমে সহায়তা করার জন্য রয়েছেন একজন সচিব। বর্তমানে ইউনিয়ন পরিষদটির চেয়ারম্যানের দায়িত্ব পালন করছেন মোহাম্মাদ আলী জিন্নাহ এবং সচিব হিসেবে দায়িত্ব পালন করছেন মোঃ এমদাদুল হক। ছোনগাছা ইউনিয়ন জাতীয় সংসদের সিরাজগঞ্জ-১ আসনের আওতাধীন। "ছোনগাছা ইউনিয়নের ইতিহাস"। জাতীয় তথ্য বাতায়ন। ২৪ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০২০।  "তৃতীয় অধ্যায়: পরিষদ"। স্থানীয় সরকার (ইউনিয়ন পরিষদ) আইন, ২০০৯। আইন মন্ত্রণালয় (বাংলাদেশ)। সংগ্রহের তারিখ ১৩ আগস্ট ২০২০।  "বর্তমান চেয়ারম্যান- ছোনগাছা ইউনিয়ন"। জাতীয় তথ্য বাতায়ন। ২৯ জানুয়ারি ২০১৯। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৯-১২।  "ইউনিয়ন পরিষদ সচিব - ছোনগাছা ইউনিয়ন"। জাতীয় তথ্য বাতায়ন। ২৯ জানুয়ারি ২০১৯। ২৪ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৮-১৩।  "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  জাতীয় তথ্য বাতায়নে ছোনগাছা ইউনিয়ন
কেপলার-২২

কেপলার-২২ হলো সূর্যের মতো দেখতে উত্তর দিকের সিগনাস নক্ষত্রমণ্ডলীর একটি নক্ষত্র যার বসবাসযোগ্য অঞ্চলে কেপলার-২২বি নামক একটি গ্রহ রয়েছে। পৃথিবী থেকে নক্ষত্রটির দূরত্ব ৬৩৮ আলোকবর্ষ (১৯৬ পারসেক)। নক্ষত্রটির ভর ০.৯৬ ± ০.০৬০ সৌরভরের সমান। https://www.nasa.gov/mission_pages/kepler/news/kepscicon-briefing.html
মূত্রাশয়ের ত্রিকোণ

মূত্রাশয়ের ত্রিকোণ (ইংরেজিতে: Trigone of urinary bladder), দুটি ইউরেটারীয় রন্ধ্র এবং অন্তঃস্থ ইউরেথ্রা মুখ দ্বারা গঠিত মূত্রথলির অভ্যন্তরীণ একটি মসৃণ ত্রিভুজাকার জায়গা। জায়গাটি প্রসারণের প্রতি অতি সংবেদনশীল এবং একবার নির্দিষ্ট পরিমাণে প্রসারিত হলে মূত্রথলি মস্তিষ্ককে খালি করার জন্য প্রয়োজনীয় সংকেত দেয়। মূত্রাশয় যতই পূর্ণ হতে থাকে, সংকেতও ততই শক্তিশালী হতে থাকে। ভ্রূণতাত্ত্বিকভাবে, মূত্রাশয়ের ত্রিকোণ  মেসোনেফ্রিক নালির পুচ্ছ প্রান্ত থেকে উদ্ভূত হয়,যা মেসোডার্ম থেকে সৃষ্টি হয় (মূত্রাশয়ের বাকী অংশ এন্ডোডার্মাল )। নারীদের ক্ষেত্রে মেসোনেফ্রিক নালি পুর্বাবস্থায় ফিরে যায়, ফলে ত্রিকোণটি অতটা স্পষ্ট থাকে না। ক্লিনিকালি গুরুত্বপূর্ণ, কারণ এ জায়গায় একবার সংক্রমণ ( ট্রাইগোনাইটিস ) হলে ক্রমাগত লেগে থাকে। ট্রাইগোনাইটিস Woodburne, Russell T. (১৯৬৫-০৩-০১)। "The Ureter, ureterovesical junction, and vesical trigone" (পিডিএফ) (ইংরেজি ভাষায়): 243–249। আইএসএসএন 1097-0185। ডিওআই:10.1002/ar.1091510305।  সানি ডাউনস্টেট মেডিকেল সেন্টারে শারীরস্থান চিত্র:44:04-0203 - "The Male Pelvis: The Urinary Bladder"
আমিরুল ইসলাম কামাল

আমিরুল ইসলাম কামাল বাংলাদেশের নোয়াখালী জেলার রাজনীতিবিদ ও মুক্তিযুদ্ধের সংগঠক যিনি তৎকালীন নোয়াখালী-১৪ আসনের সংসদ সদস্য ও প্রাক্তন প্রতিমন্ত্রী ছিলেন। আমিরুল ইসলাম কামাল নোয়াখালী জেলার হাতিয়া উপজেলায় জন্মগ্রহণ করেন। আমিরুল ইসলাম কামাল মুক্তিযুদ্ধের সংগঠক ছিলেন। বাংলাদেশ আওয়ামী লীগ থেকে বাংলাদেশ জাতীয়তাবাদী দলে যোগদিয়ে ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন নোয়াখালী-১৪ আসন থেকে সংসদ সদস্য নির্বাচিত হন। ১৯৭৭ সালে তিনি বিএনপিতে যোগ দেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলে প্রার্থী হিসেবে তৎকালীন নোয়াখালী-১৪ আসন থেকে পুনরায় সংসদ সদস্য নির্বাচিত হন। আবদুস সাত্তারের মন্ত্রিসভায় তিনি প্রথমে মৎস্য ও পশুপালন প্রতিমন্ত্রী ও পরে ত্রাণ ও পনর্বাসন প্রতিমন্ত্রী হিসেবে দায়িত্ব পালন করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  খালেদা হাবিব। বাংলাদেশঃ নির্বাচন, জাতীয় সংসদ ও মন্ত্রিসভা ১৯৭০-৯১।  মাহফুজ উল্লাহ। প্রেসিডেন্ট জিয়া: রাজনৈতিক জীবনী।
মায়ার খেলা (গীতিনাট্য)

মায়ার খেলা হল রবীন্দ্রনাথ ঠাকুর কর্তৃক বাংলা ভাষায় রচিত একটি গীতিনাট্য। এটি ১৮৮৮ সালে প্রকাশিত হয়। নারী উন্নয়নের কথা চিন্তা করে তিনি এই নাটকটি রচনা করেন। তৎকালীন সম্ভ্রান্ত পরিবারের নারীরা এ নাটকে প্রথম অভিনয় করেন। এ সম্পর্কে ইন্দিরা দেবী বলেন, "মায়ার খেলার অভিনয় তখনকার দিনে নিশ্চয় বেশ একটি স্মরণীয় ঘটনা, সম্ভ্রান্ত ঘরের মেয়েরা বোধ হয় এই প্রথম সংঘবদ্ধভাবে অভিনয়ে নামেন।" অমর শান্তা অশোক প্রমদা কুমার মায়াকুমারীগণ ( ৩ জন) প্রমদার সখীগণ (৩ জন) পুরুষগণ স্ত্রীগণ একদিন নব বসন্তের রাত্রে মায়াকুমারীরা স্থির করল, প্রমোদপুরের যুবক-যুবতীদের হৃদয়ে প্রেম রচনা করে তারা মায়ার খেলা খেলবে। শান্তা আপন প্রাণমন অমরকে সমর্পণ করেছে। কিন্তু চিরদিন নিতান্ত নিকটে থাকাতে শান্তার প্রতি অমরের প্রেম জন্মাতে অবকাশ পায়নি। অমর শান্তার মনের ভাব না বুঝে সে প্রেয়সীর খুুঁজে বের হয়েছে। অন্য দিকে, প্রমদার কাছে অশোক ও কুুৃমার তাদের আপন প্রেম ব্যক্ত করে। কিন্তু সেদিকে তার কোন ভ্রূক্ষেপ নেই, কারণ – তার কোমল হৃদয়ে এখনো প্রেমের উন্মেষ হয়নি। অমর পৃথিবী খুঁজে কারুর সন্ধান পেল না। অবশেষে প্রমদার ক্রীড়াকাননে এসে দেখল, প্রমদার প্রেমলাভে ব্যর্থ হয়ে অশোক আপন মর্মব্যথা পোষণ করছে। প্রমদাকে দেখে অমরের মনে এক নতুন আনন্দ জাগ্রত হল। প্রমদা দেখল, আর-সকলেই তৃষিত ভ্রমরের ন্যায় তার চারিদিকে ফিরতেছে, কেবল অমর দূরে দাঁড়িয়ে আছে। সে আকৃষ্টহৃদয়ে তার সখীদের বলল অমরের খবর নেবার জন্য। কিন্তু অমরের অনতিস্ফুট হৃদয়ের ভাব তারা বুঝল না। কেবল মায়াকুমারীগণ বুঝল এবং তারা গান গাইতে লাগল। ক্রমে অমর ও প্রমদা উভয়ের মনেই ভাব জন্মাল। কিন্তু সখীগণ অমরের ভালোবাসা বিশ্বাস করেনি এবং তাকে ঘৃণা করতে লাগল। অমর যখন প্রমদাকে প্রেম নিবেদন করল তখন প্রমদার উত্তর দানের আগেই তার সখীগণ এসে অমরকে ভর্ৎসনা করল। অমর প্রকৃত অবস্থা না বুঝেই ব্যথিত হয়ে ফিরে গেল। অমরের অসুখী অশান্ত আশ্রয়হীন হৃদয় সহজেই শান্তার প্রতি ফিরল। সে শান্তার নিকট আত্মসমর্পণ করল। এদিকে অপেক্ষারত ভগ্নহৃদয়া প্রমদা অমরের প্রেমের আশা একেবারেই পরিত্যাগ করল। শান্তা ও অমরের মিলনোৎসবে পুরনরনারীগণ সমবেত হল। অমর যখন শান্তাকে পুষ্পমালা পরাতে যাচ্ছে তখন সেখানে প্রমদার উপস্থিতিতে তার হাত থেকে মালা খসে পড়ে যায়। সবাই একথা বিশ্বাস করতে লাগল যে, অমর ও প্রমদার হৃদয় গোপনে প্রেমের বন্ধনে বাঁধা আছে। তখন শান্তা ও সখীগণ তাদের মিলনসংঘটনে প্রবৃত্ত হল। অবশেষে, অমর ও শান্তার মিলন হল এবং প্রমদা শূন্য হৃদয় নিয়ে কেঁদে কেঁদে প্রস্থান করল। বাংলা সাহিত্যের ইতিবৃত্ত, ড. দুলাল চক্রবর্তী, জুুলাই - ২০০৭, বাণী বিতান। Foundation, Poetry (২০২০-০৯-১১)। "Rabindranath Tagore"। Poetry Foundation (ইংরেজি ভাষায়)। সংগ্রহের তারিখ ২০২০-০৯-১২।  newsupload (২০১৯-০৫-০৯)। "রবীন্দ্রনাথ: নাটক ও নাট্যাভিনয় প্রসঙ্গ"। মত ও পথ। সংগ্রহের তারিখ ২০২০-০৯-১২।  রবীন্দ্র নাটক সমগ্র (অখণ্ড), সেপ্টেম্বর ২০১৫, ষষ্ঠ প্রকাশ, কামিনী প্রকাশালয়। উইকিউক্তিতে মায়ার খেলা (গীতিনাট্য) সম্পর্কিত উক্তির সংকলন রয়েছে। rabindra-rachanabali.nltr.org
আফতাবুজ্জামান

ডাঃ আফতাবুজ্জামান বাংলাদেশের সাতক্ষীরা জেলার রাজনীতিবিদ ও চিকিৎসক যিনি খুলনা-১২ আসনের সংসদ সদস্য ও প্রাক্তন প্রতিমন্ত্রী ছিলেন। আফতাবুজ্জামান সাতক্ষীরায় জন্মগ্রহণ করেন। আফতাবুজ্জামান একজন চিকিৎসক। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলে প্রার্থী হিসেবে তৎকালীন খুলনা-১২ আসন থেকে সংসদ সদস্য নির্বাচিত হন। আবদুস সাত্তারের মন্ত্রিসভায় তিনি স্বাস্থ্য ও জনসংখ্যা নিয়ন্ত্রণ প্রতিমন্ত্রী হিসেবে দায়িত্ব পালন করেন। তিনি বাংলাদেশ মৎস্যচাষী সমিতির সভাপতি। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  মাহফুজ উল্লাহ। প্রেসিডেন্ট জিয়া: রাজনৈতিক জীবনী।  খালেদা হাবিব। বাংলাদেশঃ নির্বাচন, জাতীয় সংসদ ও মন্ত্রিসভা ১৯৭০-৯১।
তসলিমা আবেদ

তসলিমা আবেদ ছিলেন একজন বাংলাদেশী মহিলা অধিকার কর্মী এবং রাজনীতিবিদ যিনি সংরক্ষিত মহিলা আসনের সংসদ সদস্য এবং প্রতিমন্ত্রী হিসাবে দায়িত্ব পালন করেছিলেন। তসলিমা আবেদ রংপুরে জন্মগ্রহণ করেন। তসলিমা আবেদ প্রথম জাতীয় সংসদের সংরক্ষিত মহিলা আসন আসন-১ ও দ্বিতীয় জাতীয় সংসদের সংরক্ষিত মহিলা আসন-২ থেকে মনোনীত সংসদ সদস্য হিসেবে দায়িত্ব পালন করেন। আবদুস সাত্তারের মন্ত্রিসভায় তিনি মহিলা বিষয়ক প্রতিমন্ত্রী হিসেবে দায়িত্ব পালন করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  খালেদা হাবিব। বাংলাদেশঃ নির্বাচন, জাতীয় সংসদ ও মন্ত্রিসভা ১৯৭০-৯১।  মাহফুজ উল্লাহ। প্রেসিডেন্ট জিয়া: রাজনৈতিক জীবনী।
আব্দুল মান্নান শিকদার

আব্দুল মান্নান শিকদার (১৯৩১- ) বাংলাদেশের মাদারীপুর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন ফরিদপুর-১৬ আসনের সংসদ সদস্য ও প্রতিমন্ত্রী ছিলেন। আব্দুল মান্নান শিকদার ১৯৩১ সালে মাদারীপুরে জন্মগ্রহণ করেন। আব্দুল মান্নান শিকদার আইনজীবী ও মুক্তিযুদ্ধের সংগঠক ছিলেন। বাংলাদেশ আওয়ামী লীগ থেকে বাংলাদেশ জাতীয়তাবাদী দলে যোগদিয়ে ছিলেন। পরে বাংলাদেশ জাতীয় কংগ্রেসে যোগ দেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলে প্রার্থী হিসেবে তৎকালীন ফরিদপুর-১৬ আসন থেকে সংসদ সদস্য নির্বাচিত হন। আবদুস সাত্তারের মন্ত্রিসভায় তিনি ভূমি প্রশাসন ও সংস্কার প্রতিমন্ত্রী হিসেবে দায়িত্ব পালন করেন। ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয় কংগ্রেসের প্রার্থী হিসেবে মাদারীপুর-২ আসন থেকে তিনি পরাজিত হয়েছিলেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  মাহফুজ উল্লাহ। প্রেসিডেন্ট জিয়া: রাজনৈতিক জীবনী।  খালেদা হাবিব। বাংলাদেশঃ নির্বাচন, জাতীয় সংসদ ও মন্ত্রিসভা ১৯৭০-৯১।  "মুক্তিযুদ্ধে মাদারীপুর সদর উপজেলা"। বাংলাদেশ জাতীয় তথ্য বাতায়ন। ২ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০২০।  মাদারীপুর, জাহাঙ্গীর আলম (১৩ জানুয়ারি ২০১৯)। "মাদারীপুরে নেই কোন মন্ত্রী, হতাশ মাদারীপুরবাসী"। দৈনিক ভোরের কাগজ। ১২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০২০।
ব্যালেরিনা অর্কিড

ব্যালেরিনা অর্কিড পশ্চিম অস্ট্রেলিয়ার দক্ষিণ-পশ্চিমের স্থানীয় অর্কিডের একটি প্রজাতি এবং অন্যান্য অর্কিডের তুলনায় অনেক পরে এর খোঁজ পাওয়া গেছ। আবিষ্কৃত হয়েছে ২০০১ সালে।এবং ফুুল এর নামের মতোই সুন্দর। যদিও এটি বিরল এবং ঝুঁকি মধ্যে রয়েছ। আসলে এ প্রজাতির ফুল পশ্চিম অস্ট্রেলিয়ার এবং সেখানকার হ্রদ আলথামের(লবণাক্ত)বালুর নিকটে জন্মে।রাস্তার সংরক্ষণ,ক্যাঙারুর চারণ এবং পরিষ্কার করণের জন্যই এরা এতটা ঝুঁকিতে আছে। ২ টি জনগোষ্ঠীর দারা মাত্র ৩০০ টি উদ্ভিদের কথা জানা গেছে।প্রজাতিগুলো পশ্চিম অষ্ট্রেলিয়ার সরকারী উদ্যান ও বন্যজীবন বিভাগ দারা হুমকিসহ উদ্ভিদ হিসেবে শ্রেণীবদ্ধ করা হয়েছ।১৯৯৯এর পরিবেশ সংরক্ষণ ও জীববৈচিত্র্য সংরক্ষণ আইন এর অধীনে সমালোচনামূলকভাবে বিপন্ন বলে তালিকাভুক্ত করা হয়েছে। লবণাক্ততা বৃদ্ধি,ক্যাঙারুদের চারণ এবং রাস্তার রক্ষণাবেক্ষণ এর জন্যই এই হুমকির মুখে ব্যালেরিনা। ব্যালেরিনা অর্কিড। "ইংলিশ উইকিপিডিয়া"।  Caladenia melanema, Usage of a name। "vascular plants"।  "অবস্থান নর্তকী অর্কিড" (পিডিএফ)।  "Caladenia melanema"।  Caladenia melanema Hopper & A.P.Br.। "the Western Australian flora"।
ইব্রাহীম খলিল

ইব্রাহিম খলিল নোয়াব বালা (১৯৪৭–৭ জুলাই ১৯৮১) বাংলাদেশের শরীয়তপুর জেলার রাজনীতিবিদ যিনি তৎকালীন ফরিদপুর-১৭ আসনের সংসদ সদস্য ছিলেন। তিনি বাংলাদেশ মুসলিম লীগের প্রতিষ্ঠাতা সভাপতি ও ঢাকা বিশ্ববিদ্যালয়ের হাজী মোহাম্মদ মহসীন হল ছাত্র সংসদের প্রথম জিএস ছিলেন। ইব্রাহীম খলিল ১৯৪৭ সালে শরীয়তপুরের সখিপুরের বালা পরিবারে জন্মগ্রহণ করেন। তার স্ত্রী বেগম শামসুন নাহার খলিল। ইব্রাহীম খলিল বাংলাদেশ মুসলিম লীগের প্রতিষ্ঠাতা সভাপতি ও ঢাকা বিশ্ববিদ্যালয়ের হাজী মোহাম্মদ মহসীন হল ছাত্র সংসদের প্রথম জিএস ছিলেন। তিনি ১৯৬৯ সালের ১১ দফা ছাত্র আন্দোলনসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে তৎকালীন ফরিদপুর-১৭ আসন থেকে সংসদ সদস্য নির্বাচিত হন। ইব্রাহীম খলিল ৭ জুলাই ১৯৮১ সালে লন্ডনে মৃত্যুবরণ করেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "আজ ইব্রাহীম খলিল এমপির ৩৪তম মৃত্যুবার্ষিকী"। দৈনিক সংগ্রাম। ৭ জুলাই ২০১৫। ১২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০২০।  "শরীয়তপুরের সাবেক এমপি ইব্রাহিম খলিল নোয়াব বালা'র ৩৯তম মৃত্যুবার্ষিকী আজ"। দৈনিক আমাদের সময়। ৭ জুলাই ২০২০। ১২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০২০।  "আজ সাবেক এমপি ইব্রাহিম খলিলের মৃত্যুবার্ষিকী"। দৈনিক নয়াদিগন্ত। ৭ জুলাই ২০২০। ১২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০২০।
বাণিজ্যিক এলাকা

একটি শহরের বাণিজ্যিক এলাকা মূলত বাণিজ্যিক ভবনে সমন্বয়ে কিছু এলাকা, জেলা বা আশেপাশের প্রতিবেশী এলাকাসমূহ নিয়ে, উদাহরণস্বরূপ বলা যায়, একটি নগরকেন্দ্র, কেন্দ্রীয় বাণিজ্যিক এলাকা, আর্থিক প্রতিষ্ঠান এলাকা, "প্রধান সড়ক"("Main street"), বাণিজ্যিক পল্লী অথবা বিপনি বিতান নিয়ে গড়ে ওঠা বিশেষ এলাকা। শহরের বাণিজ্যিক ক্রিয়াকলাপসমূহের মধ্যে পণ্য ও পরিষেবার খুচরা ক্রয়বিক্রয়, পাইকারি ক্রয়বিক্রয়, আর্থিক প্রতিষ্ঠান এবং বিভিন্ন ধরনের কার্যক্রয় রয়েছে যা বিশদভাবে "বাণিজ্য" হিসাবে তালিকাভুক্ত করা হয়েছে। বাণিজ্যিক কর্মকান্ডের জন্য তুলনামূলকভাবে অল্প পরিমাণ জমির প্রয়োজন হয়, তবে এগুলি একটি পৌর সম্প্রদায়ের অর্থনীতির অত্যন্ত গুরুত্বপূর্ণ অংশ। এগুলি কর্মসংস্থানের যোগান দেয়, অর্থের প্রবাহ সহজতর করে এবং সম্প্রদায়ের বিভিন্ন সভা-সমিতি ও সাংস্কৃতিক অনুষ্ঠানে আরও অনেক গুরুত্বপূর্ণ ভূমিকা পালন করে।
গণেশ বসু

গণেশ বসু (জন্মঃ ১লা ডিসেম্বর, ১৯৪০) একজন ভারতীয় বাঙালি লেখক ও কবি। তিনি ২০০৬ সালে মঙ্গলাচরণ স্মৃতি পুরস্কার লাভ করেন। কবি গণেশ বসু জন্মগ্রহন করেন অবিভক্ত বাংলার বরিশাল জেলার দেহেরগতি গ্রামে, মামার বাড়িতে। পৈতৃক নিবাস বরিশালেরই চাঁদশি গ্রাম। গণেশ বসুর ঠাকুরদা অন্নদাচরণ বসু মজুমদার ছিলেন জমিদার। তাঁর পঞ্চম পুত্র সুমন্তনাথ বসু মজুমদার হলেন কবির পিতা। মাতার নাম পারুলদেবী। দেশভাগের পর সুমন্তনাথ বসু মজুমদার সপরিবারে ভিটেমাটি ছেড়ে কলকাতায় চলে আসেন। শরণার্থী হিসেবে দুঃখ-কষ্ট, অভাব-অনটনের মধ্য দিয়ে তাঁদের দিন কাটে। পরিবারের কিছুটা আর্থিক সুরাহা করতে কবিও ছেলেবেলা থেকেই কাজে নেমে পড়েন। প্রথমদিকে ঠোঙা বানিয়ে দোকানে বিক্রি করতেন, তারপর টিউশন পড়ানো শুরু করেন। গণেশ বসুর পড়াশোনা শুরু হয় দেশপ্রাণ বীরেন্দ্রনাথ ইনস্টিটিউশনে। তারপর চারুচন্দ্র কলেজে। তারপর কলকাতা বিশ্ববিদ্যালয় থেকে এম.এ. পাস করেন। তিনি কিছুকাল 'অমৃত' সাপ্তাহিকে কাজ করেছেন। পরে ব্যারাকপুর রাষ্ট্রগুরু সুরেন্দ্রনাথ কলেজে অধ্যাপনার কাজে যোগ দেন। ব্যক্তিগত জীবনে তিনি মার্কসীয় দর্শনে বিশ্বাসী। কমিউনিস্ট পার্টির সদস্যও হয়েছিলেন। কবিতায় তাঁর এই মতাদর্শের ছাপ লক্ষ্য করা যায়। খাদ্য আন্দোলনের প্রেক্ষাপটে লেখা 'সমুদ্রমহিষ' কবিতাটি তাঁকে বিপুল খ্যাতি এনে দেয়। এই কবিতাটি পড়ে স্বয়ং বিষ্ণু দে একটি আস্ত কবিতা লিখে কবিকে অভিনন্দন জানিয়েছিলেন। কবি সুভাষ মুখোপাধ্যায় সম্পাদিত 'স্বাধীনতা-পরবর্তী ভারতীয় কবিতা'(১৯৭৩) শীর্ষক কাব্য সংকলনে কবিতাটি স্থান পেয়েছিল। এমনকি কলকাতা বিশ্ববিদ্যালয়ের বাংলা বিভাগের পাঠক্রমেও এটি ছিল একসময়। গণেশ বসুর মোট কাব্যগ্রন্থ ১২টি। বনানীকে কবিতাগুচ্ছ (প্রথম কাব্যগ্রন্থ: ১৯৬৪) নিজের মুখোমুখি (১৯৬৭) রক্তের ভিতরে রৌদ্র (১৯৬৯) অধিকার রক্তের কবিতার (১৯৭০) অমৃত আস্বাদে মৃত্যু বাংলাদেশ (১৯৭১) বাঘের থাবার নিচে (১৯৮২) নীরব সন্ত্রাস (১৯৯৯) অন্ন অশ্রু ভায়োলিন (২০০৫) ভাসান দরিয়া (২০০৮) ভাঙা বইঠার গান (২০১১) বর্ণময় পৃথিবী (২০১৩) বলগা হরিণের শিং (২০১৫) নরকরোটিতে প্রজাপতি (প্রবন্ধগ্রন্থ, ২০১১)। গণেশ বসু ২০০৬ খ্রিস্টাব্দে মঙ্গলাচরণ স্মৃতি পুরস্কার লাভ করেন। 'অহর্নিশ' পত্রিকা, বর্ষ - ১৯, সংকলন - ২৪। অশোকনগর, উত্তর ২৪ পরগনা। গ্রীষ্ম - ১৪২২। পৃষ্ঠা ৫৯, ৬০, ৬১।  এখানে তারিখের মান পরীক্ষা করুন: |তারিখ= (সাহায্য) 'অহর্নিশ' পত্রিকা, বর্ষ - ১৯, সংকলন - ২৪। অশোকনগর, উত্তর ২৪ পরগণা। গ্রীষ্ম ১৪২২। পৃষ্ঠা ৫৭।  এখানে তারিখের মান পরীক্ষা করুন: |তারিখ= (সাহায্য) গণেশ বসুর কবিতা সংগ্রহ। কলকাতা - 700009: দিয়া পাবলিকেশন। জানুয়ারি ২০২০। পৃষ্ঠা ১, ২১, ৫১, ৭৭, ৯৭, ১৩১, ১৭৫, ২২৯, ২৮৫, ৩৪৭, ৪১১, ৪৫১। আইএসবিএন 978-93-87003-25-5।